**KOLESARSKI IZLET V SPOMIN JURETU ROBIČU**

Okrog 100 kolesarjev se nas je zbralo v soboto, 14.4.2012, ob 11 uri pred športno dvorano pod Mežakljo z namenom udeležiti se kolesarskega izleta v spomin na Jureta Robiča.

Po nagovoru župana Občine JeseniceTomaža Tom Mencingerja, direktorja dirke Okoli Slovenije Andreja Berginca in predstavnika slovenske vojske Simona Zupančiča smo se kolesarji podali na 25 km pot do pokopališča v Kranjski Gori.

Kljub slabemu vremenu so se kolesarskega izleta v spomin Jureta Robiča udeležili kolesarji iz vse Slovenije. Tudi dva člana DU Jesenice, Luka in Drago, sta bila med njimi. Kolesarski tek ni bil prav nič lahek, kajti med kolesarji je bilo mnogo polprofesionalnih članov klubov.

Že po 1uri in 15 minut smo prispeli v Kranjsko goro. Nekateri smo prižgali sveče na Juretovem grobu in obudili spomin na njegove zmage. Dež nas je priganjal. Že malo premočeni smo hitro odpeljali nazaj proti Jesenicam. Poslovili smo se z željo, da se vidimo spet naslednje leto.

Napisal: Luka Vujičić Foto: Luka Vujičić











